Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: szóló 1990. évi C. törvény (a továbbiakban: Htv.) 1. §
Paragraph Index: 287

8. § (1) bekezdés]. Ennek volumene, kiszámíthatósága elengedhetetlenül fontos a helyi önkormányzati feladatok teljesítéséhez. Nem véletlenül írja elõ kötelezettségként a Htv. 8. § (2) bekezdése azt, hogy „az önkormányzat a beszedett adó összegérõl évenként köteles a költségvetési beszámoló részeként a település lakosságát tájékoztatni.” E kötelezettségre, s a fentebb részletezettekre is tekintettel szigorú mércét kell állítani — saját önkormányzatával szemben fennálló köztartozásai tekintetében — a települési képviselõvel szemben. A „települési képviselõi tevékenységgel járó feladatok” közé tartozik — megítélésem szerint — a helyi közügyek gyakorlásában mutatott képviselõi munka minõsége. Feltehetõen nem intézi „demokratikusan” (Alkotmány 42. § ) a helyi közügyeket az a települési képviselõ, akinek az általa is alkotott helyi adórendeleten alapuló köztartozása van. (Ha ennek jogossága vitatható, úgy az adókivetéssel szemben élhet a fellebbezési jogával.) Ugyancsak nem fér bele az ilyen magatartás „a helyi közhatalomnak a lakosság érdekében való gyakorlásába” sem. (Alkotmány 42. §) Vajon miként számol be a település lakosságának a képviselõ-testület a beszedett adó összegérõl akkor, ha tagjai között is vannak olyanok, akiknek az önkormányzattal szemben köztartozásaik vannak? Egyáltalán: nem „érintett-e” az ilyen ügyben való döntésnél az a döntéshozó, akinek köztartozása van? Továbbmenve: az önkormányzati képviselõt az Ötv. 19. § (1) bekezdése arra kötelezi, hogy az önkormányzat egészéért érzett felelõsséggel képviselje választóinak az érdekeit.

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes